Tom O'Donnell

Polaiteoir ab ea Tom O'Donnell, as Cill Mocheallóg i gcontae Luimnigh (30 Lúnasa 1926 - 8 Deireadh Fómhair 2020). Bhí sé ina bhall d'Fhine Gael.

Bhí O’Donnell ina aire Gaeltachta idir 1973-1977, le linn chomhrialtas Liam Cosgrave. Bhí Tom O’Donnell ar dhuine de na hairí Gaeltachta ba mhó cáil agus stádas sa chéad seo caite. Cé nach raibh an teist ar an gcomhrialtas idir Fine Gael agus Páirtí an Lucht Oibre a raibh sé mar bhall de go raibh leas na teanga mar thosaíocht acu, bhí meas ar O’Donnell féin sa Ghaeltacht.
clé|mion|1982|293x293px
clé|mion|Richard Burke i lár agus Tom O'Donnell ar dheis, 1982|220x220px

 Gairm 
30 bliain a thug Tom O’Donnell sa saol poiblí. Toghadh chun na Dála den chéad uair i 1961 agus d’éirigh sé as i 1989. Toghadh chun parlaimint na hEorpa é i 1979 agus arís i 1984.

Aire Gaeltachta

Le linn a thréimhse mar aire, bhain sé líofacht amach sa Ghaeilge agus rinne sé cúram oifigiúil a roinne go léir trí Ghaeilge. Leag sé béim mhór ar fhostaíocht a chruthú sa Ghaeltacht. An creideamh mór a bhí aige mar aire ná nach mairfeadh an Ghaeltacht ná an teanga gan na daoine agus nach mbeadh aon daoine fágtha sa Ghaeltacht mura gcuirfí fostaíocht ar fáil dóibh. Le linn na tréimhse, tháinig feabhas mór ar an infreastruchtúr sa Ghaeltacht.

 Ar scor 
Ba dhuine é d’fhathaigh Fhine Gael i Luimneach. Nuair a d’éirigh sé as an bpolaitíocht ag deireadh na n-ochtóidí lean sé air ag obair go deonach ar son an phobail.

 Féach freisin 

 Kieran O’Donnell.  Nia le Tom O’Donnell is ea Kieran O’Donnell..

 Cathair Luimnigh (Dáilcheantar)
 Polaiteoirí i gCathair Luimnigh

 Tagairtí 

O'Donnell, Tom
Catagóir:Daoine as Contae Luimnigh
Catagóir:Baill den 17ú Dáil
Catagóir:Baill den 18ú Dáil
Catagóir:Baill den 19ú Dáil
Catagóir:Baill den 20ú Dáil
Catagóir:Baill den 21ú Dáil
Catagóir:Baill den 22ú Dáil
Catagóir:Baill den 23ú Dáil
Catagóir:Baill den 24ú Dáil
Catagóir:Baill Fhine Gael
Catagóir:Básanna in 2020
Catagóir:Airí Rialtais na hÉireann
Catagóir:Cathair Luimnigh (Dáilcheantar)
Catagóir:Polaiteoirí as Contae Luimnigh
Catagóir:Airí Gaeltachta